Дый у заходнім грамадстве феміністычныя тэорыі ўспрымаюцца грамадствам ужо не так адназначна. Эвалюцыйныя біёлагі, сацыёбіёлагі, антраполагі актыўна аспрэчваюць сцвярджэнні пра тое, што гендар — выключна сацыяльны канструкт. Гучаць нават галасы, што папулярнасць гендарнай і квір-тэорыі абумоўленая самым шчодрым фінансаваннем сферы даследаванняў у апошнія гады.